stanford-oval/wikipedia huggingface dataset:
Paleoliittinen Franko-Kantabria

Lascauxin luolan luolamaalaus.
Jäljennös Altamiran luolan kattomaalauksista Espanjan arkeologisessa kansallismuseossa.
Paleoliittinen Franko-Kantabria pohjoisessa Espanjassa ja Etelä-Ranskassa on parhaiten tunnettu myöhäispaleoliittisista luolamaalauksistaan. 
Luolamaalausten tekijöiksi on väitetty nykyisten baskien esi-isiä, mutta varmaa tämä ei ole. Franko-Kantabrian alue oli jääkauden kylmimmän kauden aikaan yksi Euroopan ikiroutarajan eteläpuolisista pakoalueista refugeista, joissa asui ihmisiä.
Luolamaalausten löytöpaikkoja

Myöhäispaleoliittisten, noin 30 000–10 000 radiohiilivuoden takaisten luolamaalausten löytöpaikkoja:
Altamira, Kantabria, Espanja
Aurignac, Ranska
Lascaux, Ranska
La Madeleine, Ranska
Santimamiñe, Baskimaa
Grotte Chauvet, Ranska
Franko-Kantabrian luolamaalauksien paikkoja, valkoinen: jääkauden aikainen jäätikkö, ja merenpinta oli silloin nykyistä alempana.
Paleomaantiede

Paleomaantiede on tieteenala, johon kuuluvat esimerkiksi mantereiden sijainti ja maantieteelliset ilmiöt muinaisina aikoina. Siihen liittyvät maanpinnan geologiset ilmiöt, merten rannikoiden ilmiöt sekä biologiset seikat kulloinkin tutkittavana olevana aikana.
Aiheesta muualla

Kuvia tai muita tiedostoja aiheesta Paleomaantiede Wikimedia Commonsissa
Oliveira de Azeméis

| Oliveira de Azeméis |
| --- | --- |
 Oliveira de Azeméisin katukuvaa
 lippu:  vaakuna
 Oliveira de Azeméis Portugalin kartalla
 Koordinaatit: 40°50′N, 8°29′W 
Valtio:  Portugali
Alue:  Norte
Ala-alue:  Grande Porto
Piiri:  Aveiro
Hallinto:  
 – Hallinnon tyyppi:  Kunta
 – Pormestari:  Joaquim Jorge
Pinta-ala:  
 – Kokonaispinta-ala:  161 km²
Väkiluku (2022):  66 743
 – Väestötiheys:  414,3 as./km²
 
 www.cm-oaz.pt 
Infobox OKVirheellinen NIMI-arvo: 
Oliveira de Azeméis on Portugalin kaupunki Aveiron piirissä Norten hallintoalueella. Sen pinta-ala on noin 161 neliökilometriä ja väkiluku 66 743 (vuonna 2022). Kaupungin väestötiheys on siten 414,2 asukasta neliökilometrillä. Oliveira de Azeméis sijaitsee 35 kilometriä Portosta etelään ja vajaan 20 kilometrin päässä Atlantin rannikolta.
Oliveira de Azeméisin pormestari on sosialistisen puolueen Joaquim Jorge. Kaupungin juhlapäivä on elokuun toinen maanantai.
Freguesiat

Carregosa
Cesar
Fajões
Loureiro
Macieira de Sarnes
Nogueira do Cravo e Pindelo
Oliveira de Azeméis, Santiago de Riba-Ul, Ul, Macinhata da Seixa e Madail
Ossela
Pinheiro da Bemposta, Travanca e Palmaz
São Martinho da Gândara
São Roque
Vila de Cucujães
Aiheesta muualla

Kuvia tai muita tiedostoja aiheesta Oliveira de Azeméis Wikimedia Commonsissa
Viralliset sivut (portugaliksi)
Aveiron piirin kunnat
Águeda
Albergaria-a-Velha
Anadia
Arouca
Aveiro
Castelo de Paiva
Espinho
Estarreja
Ílhavo
Mealhada
Murtosa
Oliveira de Azeméis
Oliveira do Bairro
Ovar
Santa Maria da Feira
São João da Madeira
Sever do Vouga
Vagos
Vale de Cambra
Muswell Hillbillies

| Muswell Hillbillies The Kinks |
| --- | --- | --- |

Studioalbumin tiedot
 Äänitetty : Morgan -studiot, Lontoo   elokuu – syyskuu 1971
 Julkaistu:  24. marraskuuta 1971    26. marraskuuta 1971
 Formaatti: LP, CD, SACD
 Tuottaja(t): Ray Davies
 Tyylilaji: rock
 Kesto: 44.39
 Levy-yhtiö: RCA Records
Listasijoitukset
  36. (28. helmikuuta 1972)    100. (1972)
The Kinksin muut studioalbumit
| Percy 1971 | Muswell Hillbillies 1971 | Everybody's in Show-Biz – Everybody's a Star 1972 |
Muswell Hillbillies on The Kinks -yhtyeen marraskuussa 1971 julkaistu studioalbumi ja samalla sen ensimmäinen RCA Recordsille tekemä levytys. Albumi  on nimetty Lontoossa sijaitsevan Muswell Hillin kaupunginosan mukaan, jossa yhtyeen jäsenet, veljekset, Ray Davies ja Dave Davies varttuivat ja yhtye alun perin perustettiin 1960-luvun alussa. Albumin kansikuva otettiin kuitenkin yli kahden mailin päässä Muswell Hillistä. Itse nimi on väännös yhdysvaltalaisesta The Beverly Hillbillies -tv-sarjasta.
Vaikka uusi levy-yhtiö RCA todennäköisesti janosi Kinksiltä hittisinglejä 1960-luvun tapaan, Ray Davies kuitenkin suuntasi kaiken luovuutensa itse albumiin, ilman tarkoitustakaan tehdä hittisingleä. RCA olisi myös toivonut albumista kaupallista, mutta Davies kieltäytyi tästä. Levyn teemana ovat turhautuneisuus ja elämän varjopuolet aiheinaan muun muassa mielenterveysongelmat (”Acute Schizophrenia Paranoia Blues”), laihduttaminen (”Skin and Bone”) ja viinan vaarat (”Alcohol”).
Yhtyeen soundissa uutta olivat puhallinsovitukset, joista vastasi Mike Cotton Sound -jazztrio. Ray Davies halusi Kinksin äänimaailmaan perinteistä jazzsoundia.
Julkaisu ja menestys

Muswell Hillbillies julkaistiin Yhdysvalloissa 24. marraskuuta 1971 ja yhtyeen kotimaassa Isossa-Britanniassa kaksi päivää myöhemmin. Britanniassa albumilta ei julkaistu yhtäkään singleä.
Albumi ei noussut listoille Britanniassa (top 40) ja myi heikosti myös Yhdysvalloissa (sijoitus 100.), mikä oli pettymys edellisalbumin, Lola versus Powerman..., kohtuullisen menestyksen jälkeen. Ray ja Dave Davies ovat kuitenkin molemmat myöhemmin ilmoittaneet kiintymyksensä Muswell Hillbilliesiin. Vuonna 1998 julkaistun uusintapainoksen kansilehtisessä Ray Davies pitää albumia jopa yhtyeen parhaana ja ”työväenluokkaisimpana”. Dave Davies puolestaan kertoo rakastavansa albumia.
Kappaleet

Kaikki kappaleet kirjoittanut Ray Davies.
A-puoli
20th Century Man – 5.57
Acute Schizophrenia Paranoia Blues – 3.32
Holiday – 2.40
Skin and Bone – 3.39
Alcohol – 3.35
Complicated Life – 4.02
B-puoli
Here Come the People in Grey – 3.46
Have a Cuppa Tea – 3.45
Holloway Jail – 3.29
Oklahoma U.S.A. – 2.38
Uncle Son – 2.33
Muswell Hillbilly – 4.58
Kappaleet > Vuoden 1998 uusintapainoksen bonuskappaleet

Mountain Woman – 3.08
Kentucky Moon – 3.57 (Demo)
Kokoonpano > The Kinks

Ray Davies – laulu, kitara
Dave Davies – kitara, laulu
John Dalton – bassokitara
Mick Avory – rummut
John Gosling – kosketinsoittimet
Kokoonpano > Vierailijat

Mike Cotton Sound raidoilla 2 ja 5:
Mike Cotton – trumpetti
Alan Holmes – klarinetti
John Beecham – pasuuna, tuuba
Palokuja

Palokuja on tonttien perällä yleensä korttelin läpi kulkeva lehtipuuvyöhyke, jonka tarkoituksena on estää tulipalojen leviämistä. Palokujia sijoitti Suomessa 1800-luvulla ruutukaavoihin ainakin Carl Ludvig Engel. Palokujat olivat yksi paloturvallisuusjärjestelyistä, jotka hän sijoitti vuonna 1828 laatimaansa Turun palon jälkeiseen Turun asemakaavaan. Asemakaava määräsi, että rakennuksia sai sijoittaa tontin laidoista vain kolmelle sivulle, neljännelle oli istutettava lehtipuita. Engel sijoitti palokujia myös uusien kaupunkien asemakaavoihin (ainakin Jyväskylän ja Mikkelin asemakaavoihin).
Palokujien lisäksi joihinkin kaupunkeihin on jätetty palokatuja ja puistikoita estemään tulipalojen leviämistä. Esimerkiksi Vaasan Keskuspuistikot ja palokadut periytyvät lääninarkkitehti C.A. Setterbergin vuoden 1855 asemakaavasta.
Oyfn Pripetshik

Oyfn Pripetshik (Der alef-beyz tai Afn pripetshikon) (Jiddiš: אויפן פריפעטשיק) Mark Warshawskyn säveltämä ja sanoittama laulu, joka kertoo rabbista, joka opettaa esikoulussa lapsille jiddišin kielisiä aakkosia.  Laulu on tehty 1800-luvun lopulla, jolloin se oli yksi keskisen ja itäisen Euroopan juutalaisten suosituimista kappaleista, ja sellaisena on tärkeä musiikillinen muisto Euroopasta ennen Holokaustia. Se on vielä tänäpäivänäkin suosittu juutalaisissa päiväkodeissa. Sävelmä soi muun muassa elokuvassa Schindlerin lista. Sävelmän on levyttänyt Suomessa Hazamir-kuoro (nimellä Der AlefBeis, Simon Parmetin ja Samuel Rubinsteinin sovituksena) ja Marion Rung (nimellä Tuvan lämmössä, Rauno Lehtisen sovituksena 1972).
Näyte sävelmästä

Audio playback is not supported in your browser. You can download the audio file.
Laulun sanat

| 0 | 1 | 2 |
| --- | --- | --- |
| ” | Oyfn pripetchik brent a fayerl Un in shtub is heys. Un der rebbe lernt kleyne kinderlekh Dem alef-beyz. Gedenkt'zhe, kinderlekh, Gedenkt'zhe, tayere, Vos ir lernt do. Zogt'zhe nokhamol un take nokhamol, Komets alef-o. Lernt, kinderlekh, hot nit moyre. Yeder onheyb iz shver. Gliklekh iz der yid vos lernt toyre, Vos darfn mir nokh mer?...  | ” |
– Ote sävelmän sanoista  
| 0 | 1 | 2 |
| --- | --- | --- |
| ” | in the little house. And the rabbi is teaching little children The alphabet. Remember, children, Remember, dear ones, What you learn here. Repeat and repeat yet again, Komets alef-o. Learn, children, don't be afraid. Every beginning is hard. Lucky is the Jew who studies Torah. What more do we need?  | ” |
–  Ote englaninkielisestä käännöksestä 
| 0 | 1 | 2 |
| --- | --- | --- |
| ” | Pienessä huoneessa. Rabbi opettaa pienille lapsille Aakkosia. Muista,lapset, Muista,rakkaat ystäväni, mitä opit täällä. Toista ja toista taas Komets alef-o. Opi, lapset, älä pelkää. Jokainen alku on kova. Onni on olla juutalainen, joka tutkii Tooraa. Mitä muuta tarvitsemme?  | ” |
–  Vapaa suomennos englanninkielestä 
Uunissa on tuli ja tuvassa on lämmintä, rabbi opettaa pienille lapsille aakkosia.
"Muistakaa, lapset, mitä täällä olette oppineet ja sanokaa uudelleen aakkoset a:sta ö:hön.
Kun te lapsukaiset kasvatte isoiksi, ymmärrätte itsekin, miten paljon kyyneliä ja itkua aakkosiin sisältyy.
Kun te lapsukaiset lähdette kiertämään maailmaa, tulee teillä olla voimaa oppia ymmärtämään,
mitä kaikkea aakkosiin todella sisältyy.
Muistakaa siis lapset, mitä täällä olette oppineet ja sanokaa vielä kerran aakkoset a:sta ö:hön."
Uunissa on tuli ja tuvassa on lämmintä, rabbi opettaa pienille lapsille aakkosia.
(Suomennos Hazamir-kuoron levyn kannessa.)
Käännös suomeksi
Palokunnantalo (Hämeenlinna)

Palokunnantalon julkisivu linja-autoaseman suunnasta
Palokunnantalo on Hämeenlinnan VPK:n omistama rakennus Hämeenlinnan keskustassa. Vuonna 1893 valmistunut rakennus on edelleen alkuperäisessä käytössään. Palokunnantalo onkin eräs Suomen vanhimmista yhä toimivista paloasemista. Alakerrassa sijaitsevat VPK:n kalusto- ja varastotilat, hälytyskaluston tallit sekä miehistön oleskelutilat ja kuntosali. Talon yläkerrassa, jota myös vuokrataan yleiseen käyttöön, ovat juhlasali, vaatesäilytystilat sekä kahvio keittiöineen. Lisäksi talon takaosassa on letkutorni letkujen kuivausta varten. Myös Hämeenlinnan kaupungin palolaitos toimi rakennuksessa vuodesta 1925 vuoteen 1984. Palokunnantalo sijaitsee mukaansa nimetyn Palokunnankadun varrella samassa korttelissa Keskustalon ja raatihuoneen kanssa.
Palokki (täsmennyssivu)

Palokki voi tarkoittaa seuraavia:
Palokki, kylä Heinävedellä
Palokin voimalaitos, vesivoimala Heinävedellä
Palokki, järvi Kinnulassa
Palokki, järvi Pieksämäellä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Palokki”, voi hakea sivunnimihaulla, laajalla sivunnimihaulla tai tekstihaulla.
Otto Kumenius

| Otto Kumenius> Henkilötiedot |
| --- | --- |
Syntynyt: 22. joulukuuta 1912 Turku
Kuollut: 9. lokakuuta 1996 Alaró, Espanja
Ammatti:  poliisi
Otto Vilhelm Kumenius (22. joulukuuta 1912 Turku – 9. lokakuuta 1996 Alaró, Mallorca, Espanja) oli suomalainen päämajan vastavakoilun parissa sotavuosina 1940–1944 työskennellyt tiedustelumies.
Kumeniuksen isä Uno Kumenius oli suomenruotsalainen ja äiti Maren norjalainen. Koulun käytyään hän suoritti asevelvollisuutensa Uudenmaan Rakuunarykmentissä 17-vuotiaana ja hakeutui sen jälkeen poliisikouluun. Hän oli poliisina vuodesta 1932 ja toimi ylietsivänä Uudenmaan rikospoliisissa aina talvisodan syttymiseen saakka 1939. Kumenius oli aluksi valtioneuvoston komendantin alaisen hallituksen henkivartioryhmän päällikkönä mutta halusi sitten siirtoa armeijan palvelukseen. Saatuaan vastavakoilukoulutuksen Päämajan valvontaosaston pääosastolla Mikkelissä Kumenius toimi 1940–1944 osaston Helsingin alatoimistossa vastavakoilu-upseerina. Kumenius oli mukana niin  Hella Wuolijoen kuin Kerttu Nuortevan kaltaisten vakoilijoiden pidätyksissä ja kuulusteluissa ehtien osallistua sotavuosien aikana ja niiden jälkeen kaikkiaan viiden eri valtion vastavakoiluoperaatioihin.
Syyskuun lopulla 1944 Kumenius järjesti Suomessa oleskelleiden 5 500 virolaisen pakolaisen kuljetuksen Ruotsiin Rauman kautta. Kumenius pelkäsi operaation päätyttyä pidätystä sekä luovutusta Neuvostoliittoon, ja niinpä hän pakeni myös itse perheensä kanssa Ruotsiin. Kumenius teki Ruotsissa töitä Ruotsin tiedustelupalvelulle.Ruotsissa asuessaan  Kumenius auttoi myös suomalaisia asekätkijöitä pakemaan Etelä-Amerikkaan. Hän muutti 1950-luvun puolivälissä pysyvästi asumaan Espanjaan. Hän asui ensin  Barcelonassa ja muutti myöhemmin Mallorcalle. Kumenius omisti Mallorcalla hotellin ja hän piti myös Tres Coronas -nimistä ravintolaa joka oli myös suomalaisten turistien suosiossa. Hän myi ravintolan vaimonsa kuoleman jälkeen jonka jälkeen hän toimi kiinteistövälittäjänä.
Kumenius oli myös ratkaisevalla tavalla vaikuttamassa Stig Berglingin paljastamiseen Neuvostoliiton vakoilijana vuonna 1977.
Hän julkaisi myöhemmin kaksi muistelmateosta omista vaiheistaan ja vastavakoilun toiminnasta sotavuosina.
Teoksia

Det spioneras i Helsingfors: en dramatisk skildring från det finska kontraspionagets kamp. Ocean, Stockholm 1945 (salanimellä Pekka Salonen)
Viiden rintaman vastavakoilija ; ruotsinkielisestä käsikirjoituksesta Kontraspion i Finland och Sverige suomentanut Kauko Kare. Alea-kirja, Helsinki 1969, 2. painos 1970, 3. täyd. painos nimellä Tiedustelu-tehtävä yli rajojen : viiden rintaman vastavakoilija muistelee ja kertoo ; suomentaneet Olavi Laine ja Kauko Kare. Alea-kirja 1983
Kontraspion för fem nationer. Atlantis, Stockholm 1984 (ilmestyi Seppo Heikinheimon suomentamana nimellä Vastavakooja. Gummerus 1989)
Aiheesta muualla

Betaville Historia och forskning : Utdrag ur boken Det spioneras i Helsingfors (Arkistoitu – Internet Archive)
Operaatio Oboe 2

Operaatio Oboe Two oli liittoutuneiden koodinimi operaatio Oboeen kuuluvassa operaatiossa, jonka tavoitteena oli vallata Japanin Kaakkois-Aasiassa valloittamat alueet takaisin. Oboe Two oli operaation kolmas ja viimeinen vaihe, jossa liittoutuneiden tavoitteena oli vallata Balikpapanin öljykentät takaisin japanilaisilta.
Taustaa

Borneon taistelujen jälkeen vuonna 1942 Japani sai haltuunsa Balikpapanin öljykentät Borneon saaren itärannikolla. Vuonna 1945 liittoutuneiden aloittaman Operaatio Oboen, yhtenä tavoitteena oli vallata Balikpapan takaisin japanilaisilta.
Tapahtumat

Suurimpaan operaatioon Balikpapanilla osallistui liittoutuneiden yli 33 000 hengen armeija. 1. heinäkuuta 1945 Australian maavoimat laskeutuivat muutaman kilometrin päähän Balikpapanista. Maavoimat sai tulitukea ilma- ja merivoimilta ja japanilaiset eivät pystyneet vastaamaan liittoutuneiden hyökkäykseen. Lukumäärältään vähäisemmät japanilaisjoukot olivat alusta alkaen taistelun alakynnessä ja 21. heinäkuuta mennessä japanilaiset joutuivat vetäytymään maan sisäosan viidakoihin. Japanilaiset tekivät viidakosta käsin joitakin iskuja liittoutuneita vastaan, mutta Australian johtama sotilasoperaatio oli liittotuneille menestys.
Australian 7. divisioonan sotilasjoukkoja Balikpapanilla.
Pancho Gonzales

Pancho Gonzales
Ricardo Alonso González, joka tunnetaan yleisesti nimellä Pancho Gonzales (9. toukokuuta 1928 – 3. heinäkuuta 1995) oli yhdysvaltalainen tennispelaaja. Hän syntyi meksikolaisille vanhemmille Los Angelesissa.
Gonzales alkoi harjoitella lapsena, mutta pysyi täysin itseoppineena ja nousi 1940-luvun lopussa tähdeksi miltei tyhjästä. Hän joutui teini-iässään usein vaikeuksiin poliisin kanssa ja päätyi jopa erotetuksi Yhdysvaltain laivastosta.
Gonzales erosi kuudesti ja sai seitsemän lasta. Hän pääsi Newportin International Tennis Hall of Fameen Rhode Islandilla vuonna 1968. Hän oli 67-vuotias kuollessaan mahasyöpään Las Vegasissa.
Voitot Grand Slam -otteluissa

Yhdysvaltain avoin tennisturnaus
Miesten kaksinpeli (1948, 1949)
Wimbledonin tennisturnaus
Miesten nelinpeli (1949)
Ranskan avoin tennisturnaus
Miesten nelinpeli (1949)
Orovillen pato

Orovillen pato. Kuvan vasemmassa laidassa betoninen ylivuotokanava ja varsinainen maapato sen oikealla puolella.
Orovillen pato on Yhdysvaltain korkein pato Pohjois-Kaliforniassa Butten piirikunnassa. Padon rakentaminen alkoi vuonna 1961, rakennustyöt valmistuivat vuonna 1968. Tyypiltään Orovillen pato on maapato, sen korkeus on 234,7 metriä ja rakennelman kokonaispituus on noin 2 109 metriä.
Murtuma

Helmikuussa 2017 pitkään jatkuneiden sateiden vuoksi tekojärvestä oli juoksutettu vettä pitkin (alavirran puolelta katsottuna) padon vasemmalla puolella olevaa betonista tulvajuoksutuskanavaa pitkin. Tiistaina 7. helmikuuta 2017 sen luiskassa havaittiin aukko, kraatteri, joka virtaavan veden aihettaman eroosion johdosta laajeni. Lopulta betonikanavan seinät antoivat periksi ja vesi pääsi purkautumaan kanavan vierestä sen molemmin puolin. Veden juoksutus kanavassa lopetettiin. Sen seurauksena veden pinta järvessä nousi aamulla lauantaina 11. helmikuuta 2017 tulvajuoksutuskanavan vasemmalla (alavirran puolelta katsottuna) puolella olevan betonisen ylivuotopadon tasolle ja vesi alkoi valua sen yli. Ylivuotopato on hätätilanteita varten rakennettu järven purkuväylä. Vesi virtasi padon yli ja päällystämätöntä rinnettä pitkin jokeen. Hallitsematon vesivirta aiheutti eroosiota rinteessä ja padon alapuoliset asukkaat evakuoitiin. Tilanne kuitenkin rauhoittui, kun veden pinta saatiin laskemaan avaamalla tulvajuoksutuskanava uudestaan eikä vesi enää virrannut ylivuotopadon yli. Pääpato ei siten ole vaarassa.
Aiheesta muualla

Kuvia tai muita tiedostoja aiheesta Orovillen pato Wikimedia Commonsissa
Orovillen padon verkkosivusto (englanniksi)
Tulvavesi virtaa ylivuotopadon yli. Etualalla betonisen tulvajuoksutuskanavan yläpää. Kuva on otettu 11. helmikuuta 2017.
Palaiópolin arkeologinen museo

Palaiópolin arkeologinen museo voi viitata seuraaviin museoihin Kreikassa:
Palaiópolin arkeologinen museo, Ándros
Palaiópolin arkeologinen museo, Korfu
Samothrákin arkeologinen museo, Palaiópoli, Samothráki
Oyster Bay (New York)

Oyster Bay on kunta (town) New Yorkin osavaltiossa, Yhdysvalloissa. Sen väkiluku oli 301 332 vuonna 2020. Kunta sijaitsee Nassaun piirikunnassa, New Yorkin metropolialueella.
Maantiede

Oyster Bay sijaitsee New Yorkin osavaltion Long Islandilla, Nassaun piirikunnassa. Oyster Bayn kuntaan kuuluu 9 kylää ja 50 paikallishallinnotonta aluetta. Oyster Bay yltää Long Islandin pohjoisrannikolta etelärannikolle asti. Oyster Baystä on linnuntietä noin 40 kilometrin matka New Yorkiin.
Väestö

Vuonna 2020 Oyster Bayn 301 332 asukkaasta valkoisia oli 78,5 %, aasialaisia 13,6 %, mustia 2,3 % ja alkuperäisasukkaita 0,2 %. 22,4 % asukkaista puhui kotonaan jotain muuta kieltä kuin englantia ja 16,5 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Oyster Bay (New York) Wikimedia Commonsissa
Oyster

Oyster-matkakortti
Oyster-kortinlukijoita Canary Wharfin metroasemalla
Oyster on Suur-Lontoon alueella käytössä oleva matkakortti. Oyster-järjestelmää hallinnoi Transport for London, ja korttia voi käyttää Lontoon metron, bussien, Docklands Light Railwayn, London Overgroundin, Tramlinkin, Lontoon alueen paikallisjunien sekä joidenkin Thamesin lauttayhteyksien matkojen maksamiseen.
Oyster-järjestelmä on ollut käytössä heinäkuusta 2003 lähtien.
Vuonna 2017 käytettiin päivittäin kolmea miljoonaa Oyster-korttia, joilla tehtiin yhteensä keskimäärin 10 miljoonaa matkaa päivässä.
Käyttö

Oyster-kortille voi ladata arvoa tai erilaisia kausilippuja. Lontoon joukkoliikennejärjestelmässä on yhteensä yhdeksän kehämäistä maksualuetta, joiden mukaan matkan hinta määräytyy. Useimmissa liikennevälineissä korttia näytetään kortinlukijalle liikennevälineeseen noustessa ja siitä poistuttaessa. Tällöin järjestelmä vähentää kortilta automaattisesti matkan hinnan tai tarkastaa, onko kausilippu voimassa kyseisellä yhteysvälillä. Busseissa ja raitiovaunuissa hinta on kuitenkin kiinteä, joten matkakorttia ei tarvitse näyttää poistuttaessa. Järjestelmä pitää myös huolen siitä, ettei Oyster-kortilla päivän aikana tehtyjen matkojen hinta ikinä ylitä yksittäin ostetun päivälipun hintaa.
Käytön raportointi

Oyster-kortin verkkopalvelusta voi tilata säännöllisesti toimitettavan käyttöraportin, josta ilmenee matkojen ajankohdat, kortin kosketuspisteet sekä veloitetut kustannukset. Raportti toimitetaan sähköpostin liiteenä PDF-tiedostona.
Aiheesta muualla

Oyster-infoa Lontoon liikennelaitoksen sivuilla (englanniksi)
Oyster-matkakortin käyttöraportti
Palajärvi

Palajärvi voi tarkoittaa seuraavia:
Palajärvi, järvi Heinolassa
Palajärvi, Vihdin Palojärven kylästä joskus käytetty nimi[lähde? ]
Orp-Jauche

| Orp-Jauche Oû-Djåce |
| --- | --- |
 lippu
 Orp-Jauchen sijainti Vallonian Brabantin provinssissa.
 Koordinaatit: 50.683333°N, 4.95°E 
Valtio:  Belgia
Provinssi:  Vallonian Brabant
Arrondissement:  Nivelles
Hallinto:  
 – Asutustyyppi:  Kunta
 – Pormestari:  Hugues Ghenne
Pinta-ala:  
 – Kokonaispinta-ala:  50.5 km²
Väkiluku (1.1.2007):  7 932
 – Väestötiheys:  157 as./km²
Aikavyöhyke:  UTC+1
 – Kesäaika:  UTC+2
Postinumero:  1350
 
 www.orp-jauche.be 
Infobox OKVirheellinen NIMI-arvo: 
Orp-Jauche (valloniksi Oû-Djåce) on kunta Belgiassa, Vallonian Brabantin provinssissa. Pinta-alaa Orp-Jauchella on 50,5 neliökilometriä. 1. tammikuuta 2007 kunnassa oli 7 932 asukasta ja asukastiheys oli 157 as./km². Kunnan pormestarina toimii Hugues Ghenne.
Orp-Jauche
Pormestarit

| Vuodet | Pormestari |
| --- | --- |
1977–1983: Freddy Bronkaert
1983–1986: André Stas
1986–1993: Willy Ghenne
1993–1995: Arnold Deville
1995–2006: Jean Pirsoul
2006–: Hugues Ghenne
Aiheesta muualla

Kuvia tai muita tiedostoja aiheesta Orp-Jauche Wikimedia Commonsissa
Kunnan kotisivut (ranskaksi)
Vallonian Brabantin provinssin kunnat
Pappilanmäki (Kirkkonummi)

Pappilanmäki (ruots. Prästgårdsbacken) on kunnanosa Kirkkonummella. Pappilanmäki sijaitsee Kirkkonummen keskustan pohjoiskupeessa, mäen päällä. Pappilanmäessä sijaitsee Kirkkonummen seurakuntatalo sekä Lyan-talo, jossa seurakunta järjestää paljon nuorisotapahtumia. Pappilanmäki koostuu pääasiassa omakotitaloista sekä rivitaloista, mutta myös muutamasta pienkerrostalosta.
Pappilanmäestä on alle kilometri matkaa Gesterbyn koululle sekä Kirkkonummen uimahallille. Jalankulkijoille tarkoitettua Rovastinpolkua pitkin pääsee nopeasti Kirkkonummen torille, jonne on myös alle kilometrin matka kävellen. Pappilanmäki on suosittua lapsiperheiden asuinaluetta.
Pappinen (Loimaa)

Pappisten kylää elokuussa 2018.
Pappinen on kylä entisen Loimaan kunnan alueella Loimaalla, Varsinais-Suomessa. Pappinen sijaitsee noin 11 kilometriä lounaaseen Loimaan keskustasta.
Pappisten kylä kuuluu Niinijoen–Pappisten seutuun, joka muodostuu yhteensä kymmenestä kylästä, joiden yhteinen asukasluku oli vuoden 2004 aikaan hieman yli 800. Pappinen kuuluu Niinijoen koulupiiriin. Kylä on maanviljelyaluetta.
Pappistenjärven rannalla on tanssilava, Pappisten lava, jota pidetään yllä talkoovoimin. Tanssilavan vieressä on uimaranta.
Mutapohjaista Pappistenjärveä on hoidettu viime vuosikymmenenä muun muassa hoitokalastuksella ja ruoppauksella. Järven pinta-ala on noin 5,8 hehtaaria. Se laskee Järvenojan ja Sulajoen välityksellä Niinijokeen ja edelleen Loimijokeen. Läheinen Pikkujärvi on vain noin 2,2 hehtaarin suuruinen.